Lituania

'A Lituania è na repubbreca europea baltica ca cunfina a nord cua Lettonia, a est cua Bielorussia, a sud cua  Pulonnia a sudovest cu' l'enclave russa 'e Kaliningrad e a ovest cuo Mar Balteco e 'a capitale a Vilnius.

'A storia
Menziunata pa primma vota 'ind'o 1009, 'a Lituania crescette nfi a addiventà na mpurtante nazzione 'ind'o Medioevo. Fuje cristianezzata 'ind'o XIV seculo  aroppo ca 'o granduca Jogalia se 'nzuraje cua regina Jadwiga 'e Pulonnia e cua seguente aunione de ddoje curone.'A Lituania fuje nu Granducato innipennente e multietnico ca s' estenneva pe' gran parte 'e ll'Europa orientale. Spisso, sfrantummato 'ind'a diverze principati, avette periodi 'e unificazione asotto Mindaugas (primmo ed unico re 'e Lituania), Gediminus e a finale asotto Jogaila. 'Ind'o XIV seculo, se aunì cua Pulonnia asotto a n'unico re. Ll'aunione de ddoje curone se trasformaje in confederazzione cuo trattato 'e Lublino 'ind'o 1569 e pijaje 'o nomme 'e Rzeczpospolita ('A repubbreca), po' successivamente chello 'e Rzeczpospolita Oboiga Narodow ('A repubbreca de dduje Popule),furmanno accusì 'a Cunfederazzione pulacco-lituana. 'E duje paise addumanetteno aunite 'nfino â spartizzione da Pulonnia 'ind'o 1795,quanno 'a Lituania fuje annessa a ll'Impero russo.

Cuo trattato 'e Brest-Litovsk, 'ind'o febbraro 1918,aropp'a Rivoluzzione Russa, sfruguliata da Germania, se dichiaraje innipennente. 'O 4 'e aprile 1919,aropp'a fine do cunflitto,se costituì in repubbreca. 'O nuovo stato rifiutaje ll'ipotesi 'e ristabilì l'unione cua Pulonnia e in seguito ce fujono dispute territuriali pe' vija da capitale Vilnius, ca passaje â Pulonnia e â cità 'e Klaipėda,ca 'e nazziste se pijiajeno 'ind'o 1938,aroppo a n' ultimatum. 'Ind'o 1926 sajette ô putere nu regime dittatoriale.

'Ind'o 1940, durante 'a Siconda uerra munniale, 'o paese, siconno 'o patto Molotov-Ribbentrop do 1939, fuje assignato ô territorio turesco,ma,doppo poche mise, pe' fà cagno cu' ll'Unione Sovieteca 'e na zona da Pulonnia,'a Lituania fuje assignata a ll'Aunione Sovieteca ch'occupaje 'o paese, funnanno 'a Repubbreca suggialista sovieteca lituana.

Cha glasnost, ll'11 'e màrzo 1990,'a RSS Lituana fuje 'o primmo stato 
sovietico a se proclamà innipennente, â pruclamazzione venettero 'e truppe sovietiche ca cercajeno 'e fermà 'a ribellione,ma affinale s'arreterajeno. L'innipennenza lituana nun vennette ufficialmente ricanasciuta 'nfino ô settembre 1991 (doppo 'o fallito colpo 'e stato 'e Mosca). Ll'urdemo battaglione russo ha lasciato 'o Paese 'ind'o 1993.

'O 29 'e màrzo 2004 'a Lituania è trasuta a fà parte da OTAN.

'A giugrafia
 Murfuluggia 
'A Lituania cunfina a ovest cuo Mar Balteco, addò se trova 'a cità 'e Klaipeda. Cà se trovano spiagge 'e rena fina, cu' dune. Verzo est 'o paese addiventa cullinare, buschivo, ma cu' meno bosco da Lettonia e ll'Estonia e chiù attività agricola.

Idrografia                                                    
'O sciummo Nemunas (in turesco Memel) nasce ô cunfine sud cua Russia e,aroppo ch'have attraverzato 'a parte meridiunale do paese,forma 'o cunfine cu' l'enclave russa 'e Kaliningrad, pe' se jittà 'ind'a laguna 'e rimpetto a ll'istmo 'e Curlandia (Mar Baltico), pure isso spartuto puliticamente â Lituania e Russia.

'A Lituania cunfina cua Pulonnia 'nfra 'o lago 'e Vystitis e 'o luogo 'e cura Druskininkai.

'A pupulazzione
'A maggior parte d"a pupulazzione è Lituana, cu na piccirella parte 'e Ucraine, Pulacche e Russe e pure zengari Rom.

Religgione
'O 75 % d"a pupulazzione lituana è cattuolica, chisto dato 'o fatto 'a vicinanza cu 'a Pulonia cattuolicissima, e 'a pupulazzione nunutante 'a dittatura atea 'e ll'URSS ha mantenuto 'a fede cchiù 'e tutte 'e paese baltece e 'e ll'URSS.

 Ati pruggette 

 Jonte 'a fore 
 Puortale internet ufficiale da Lituania